पाएं अपने शहर की ताज़ा ख़बरें और फ्री ई-पेपरडाउनलोड करें
थाना सुभानपुर पुलिस ने गांव हमीरा के पास वेईं किनारे छापेमारी कर भारी मात्रा में लाहन बरामद की है। पुलिस ने मौके से 170 लीटर लाहन से भरे 11 बड़े ड्रम पकड़े है। पुलिस को 1870 लीटर लाहन बरामद हुई है जबकि सभी आरोपी पुलिस की छापेमारी संबंधी भनक लगते ही मौके से फरार हो गए। पुलिस ने लाहन से भरे सभी ड्रमों को कब्जे में लेकर फरार हुए सभी पांचों आरोपियों के खिलाफ केस दर्ज कर लिया है।
फरार हुए आरोपियों में 3 सगे भाई भी शामिल है। थाना सुभानपुर एसएचओ अमनदीप कुमार ने बताया कि एएसआई रजिंदर कुमार पुलिस के साथ हमीरा पुल के नीचे मौजूद थे। इस दौरान वह संदिग्ध लोगों पर नजर रखे हुए थे। सूचना मिली कि निशान सिंह, गंजू, मंगा निवासी गांव लक्खन खोले, अर्जुन सिंह व सुक्खा सिंह निवासी गांव बूट अवैध शराब निकालने और बेचने का धंधा करते है। इस समय भी वह गांव हमीरा के पास वेईं के साथ लगती जगह पर अवैध शराब निकाल रहे हैं। पुलिस ने मौके से 170 लीटर लाहन के भरे 11 ड्रम पकड़े हैं।
पुलिस को 1870 लीटर लाहन बरामद हुई। एसएचओ अमनदीप कुमार ने बताया कि फरार हुए सभी पांचों आरोपियों के खिलाफ केस दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn